# НЧ „ Съзнание 1907“ кв. Сеячи гр. Попово

Отчетен доклад за дейността на „Съзнание 1907“за 2019г**.**

Основните насоки в читалищната дейност през 2019г, които бяхме си поставили са :

На първо място социалната и образователна функция на читалището.

Задоволяване човешките потребности в пременящата се среда и съвременните предизвикателства.

Нашата цел е утвърждаване визията на НЧ „Съзнание 1907“, като необходим културен институт

Това осъществяваме чрез развитие на основните читалищни дейности:

**БИБЛИОТЕЧНА ДЕЙНОСТ** – е основната дейност на читалището, като притегателен културно информационен център.

След ремонтните дейности , санирането на читалищната сграда, по проект „Региони в растеж“ 2018г, даде възможност през 2019г. да създадем добри условия за работа с читателите от различни възрасти. През 2019 г. приключи инвентаризация на книжния фонд. Това беше наложително и имаме пълна яснота, че библиотеката разполага с 5395бр. книжен фонд.

В последното тримесечие на 2019г , НЧ „Съзнание 1907“ участва с проект обявен от Министерството на културата „Българските библиотеки- съвременни центрове за четене и информираност“ Проекта ни беше одобрен на стойност 1172,44лв, от които 1050,20лв от министерството на културата и 1 117,24 лв, от читалището. Библиотечният фонд се допълни със 129 нови книги, обработени са по раздели, вписани в инвентарната и книгата за движение на библиотечния фонд.

Изказваме благодарност към дарителите ,които предоставеха на библиотеката безвъзмездно детска, художествена и научна литература.

Това ни ентусиазира да разширим инициативите ни за обогатяване знанията, интереса към науката, изкуството и културата. Да проучваме добрите практики и утвърдим библиотеката като духовния център.

**ХУДОЖЕСТВИНО ЛЮБИТЕЛСКО ТВОРЧЕСТВО**

Основна задача на любителското творчество на НЧ „Съзнание 1907“е да съхранява , обогатява и популяризира българските традиции, богатия ни фолклор. Чрез различните форми на любителското творчество - певчески, танцови, театрални и други клубни дейности, да засилим интереса към изкуството в неговото разнообразие. Да обогатяваме, подобряваме качеството на живот и ценностната ни система .

През 2019г. художествените колективи при НЧ „Съзнание 1907“провеждаха редовно репетициите си в обновените зали. Активно участваха в мероприятията организирани от читалището, в чествания и културни събития на община Попово. Достойно се представиха на национални фестивали, конкурси ,концерти.

Певческа група „Антола“ и дует „Антола“ с худ. р-л Йордан Габровски, участваха в НФ за стара градска песен „С ПЕСНИ ОТ СИВИЛА-МИНАХА ГОДИНИ“ на 05 и 06. Октомври 2019 г. в гр. Свиленград. Представиха се много добре и заслужено получиха първи награди и златени медали. Имат повече от 15 участия в концерти програми.

Вокално трио „Агра“ с худ. р-л Йордан Габровски и ФТФ “Сеяченки“ с худ. р –л Маринела Тушанова направиха впечатление със своя репертоар и изпълнение на НФФ „ДАР ОТ ПРИРОДАТА „ на 24 и 25 август 2019г.с. Говедарци община Самоков. Журито им присъди първи награди и златни медали.

На националния фолклорен фестивал „ Автентичност и съвремие“ /на 29-30 септември 2019г./в гр. Попово, ФТФ „Сеяченки“ бяха отличени със златен медал.

На този фестивал трио „ АГРА“ с р–л Йордан Габровски проведоха образователен курс обучение .

В него взеха участие гостуващите певчески състави и техните художествени ръководители от цялата страна, участници във НФФ „Автентичност и съвремие“.

Вокално трио „АГРА“ със самостоятелен концерт тържествено отбеляза 35 години творческа дейност. За техния принос в музикалното развитие на общината ни , за тяхната всеотдайност, стотиците концерти бяха наградени от Съюза на българското музикално и танцово изкуство в България със „ ЗЛАТНА ЛИРА“.

Всички любителски художествени състави при НЧ „Съзнание 1907“всяка година през месец май участват във „Фестивал на изкуството“ организиран от НЧ „ Св.Св. Кирил и Методий“ гр. Попово. Неколкократно са награждавани с голямата награда на фестивала за цялостно представяне. През 2019г съставите ни бяха удостоени с Грамоти и много награди.

Певческа група „ Здравец“, АФС „Извор“, ТФФ „Сеяченки“ /в камерен състав/ достойно представиха читалището и града ни в КК „Камчия“. С голям интерес се посрещна изложбата на сувенири изработени от царевична шума и проведения курс обучение от Радка Ганева и Станка Цвяткова. Участието на самодейците ни в концертната програма се посрещна със задоволство и предизвика бурни аплодисменти.

**КУЛТУРНО МАСОВА ДЕЙНОСТ**

Мероприятията организирани и проведени от НЧ „Съзнание 1907“ през 2019г. бяха разнообразни отговарящи на потребностите на жителите та квартала.

Ще изброя локалните и по големите културни събития:

Всяка година се провеждат традиционните празници – Ден на родилната помощ - „Бабин ден“, Деня на Трифон Зарезан, Първи март- Ден на мартеницата ,Ден на възрастните хора, Ден на Християнското семейство и други. При организацията и провеждането им в последните години НЧ и ПК се обединяват с други читалища и клубове и заедно празнуват. Пресъздават местните си традиции - изложби на ръчни ръкоделия, кулинарни местни ястия, песни, хора и обичаи, които съхраняват и предават на младото поколение. Тази празничност, тези взаимни гостувания оживяват селището , обединяват хората ,обогатяват и разнообразяват живота им.

Очаква ни и вълнуващи са Великденските и Коледни празници. Лазаруването и коледуването по домовете създават особена атмосфера на радост и надежда да се сбъднат техните наричания.

Традиция е всяка година да правим Курбан за здраве и благоденствие , който се приготвя и раздавана всички жители.

НЧ „Съзнание 190“активно се включва с художествените колективи в тържественото честване на национални и официални празници организирани от Община Попово: Трети март -освобождението на България, 6 и 7 септември - Деня на съединението и независимостта на България, Празника на града - 10 юни и др.

НЧ „ Съзнание 1907“ е организатор и домакин на общинския празник „СПОРТ И ТАНЦИ – ЗА ЗДРАВЕ И ДЪЛГОЛЕТИЕ“, който се провежда на 17 май- Ден на българския спорт и Международен ден на предизвикателството- Радостен е факта , че всяка година броя на участниците се увеличава. В него вземат участия състави от училища, читалища, пенсионерски и спортни клубове.

Всяка година под мотото „**Широко порти отворете- гости посрещнете** “се провежда празника на квартала/началото на месец - 9-10 ноември /, който се превръща в земляческа среща.Концертната ни програма от художествени колективи на читалището се посрещат със задоволство и залата винаги е препълнена от жители и гости, които бурно ги аплодират. Това ни ентусиазира и амбицира да обогатяваме с разнообразни съпътстващи културни мероприятия празника.

НЧ „Съзнание 1907 “ има сключено споразумение с Дом на културата „Димо Коларов“ Попово, за организиране и провеждане на съвместни културни събития, като НФ за стари градски и шлагерни песни „Спомени песни “/който се провежда се през година/ и други мероприятия.

Участваме и в Национална фолклорна среща „Автентичност и съвремие“, организатор е Община Попово, която се провежда всяка година в края на месец септември.

**ПРОЕКТАНА ДЕЙНОСТ**

Читалищното ръководство използва възможностите за кандидатстване по различни програми с проекти за финансиране на читалищните дейности.

През 2019г. НЧ „Съзнание 1907“ кандидатска само с един проект „ Българските библиотеки - съвременни центрове за четене и информираност“ в Министерство на културата. Той беше одобрен и ви запознахме подробно в раздел библиотечно дело.

**ФИНАНСОВО – СЧЕТОВОДНА ДЕЙНОСТ**

През 2019 г. Приходите : **Субсидия** от

община Попово - 37900,00лв

Наем от Рента земя - 3395,22 лв.

Членски внос - 214,00лв.

Концертна дейнос - 2400,00лв.

Проект за книги - 1050,20лв.

Други такси участие

във фестивали - 755,00лв.

**ОБЩ0 ---------------------**

**45 719,42лв.**

Общо приходи с наличност --------- **45 755,42лв**.

**Разходи:** Заплати: - 22 114,97лв.

Хонорари: - 6 170,00лв.

Осигуровки: - 4 603,89лв.

Издръжка: - 12 585,17лв.

и дейности

**ОБЩО -- 45 585,20лв.**

**Остатък- 135,69 лв.в касата,34,35лв. в Банка ДСК**

Издръжката включва : ел. енергия, телефони, такса смет, канцеларски разходи , трудова медицина, транспортни разходи, командировки , за КММ и др. разходи.

Търсим алтернативни източници за финансиране. Активизираме контактите с Бизнес средата , местното население в съживяването на добрата българска традиция за дарителска и благотворителна дейност.

**ОРГАНИЗАЦИОННА ДЕЙНОСТ**

НЧ „Съзнание 1907“ през 2019г. проведе общо отчетно и отчетно - изборно събрание и 7 заседания на читалищното настоятелство . Решенията които взема ЧН се изпълнява стриктно и отговорно. Изказвам благодарност на членовете на ЧН, затова, че през цялата година ние сме почти във всекидневни контакти с тях, обсъждаме проблемите който възникват , участват и в организацията на мероприятията.

**ПОДДЪРЖАНЕ НА МАТЕРИАЛНО ТЕХНИЧЕСКАТА БАЗА**

След приключилите ремонтните дейности и санирането на читалищната сграда в края на 2018г , започнахме новата 2019г при много добри условия за работа. С решение на ЧН направихме инвентаризация на книжния фонд, но не успяхме да извършим инвентаризация на недвижимото имущество поради натовареност, участия във фестивали, концерти , мероприятия .

През 2020г. ще извършим инвентаризация на недвижимото имуществото .

Основна задача е да полагаме усилия и добре стопанисваме читалището, библиотечния фонд и реквизита - костюми, технически средства др.

**ПАРТНЬОРСТВО**

Основни партньори в дейността на читалището са: Община Попово, Дом на културата „Димо Коларов“ с тях имаме сключено споразумение за съвместни културни събития и НПО -сдружение за фолклор „Цветница“ гр. Попово.

Провеждаме съвместни мероприятия с пенсионерски клубове и читалища, училища, разменяме гостувания на художествените колективи.

НЧ „Съзнание 1907“има готовност и приема покани за участие в концерти, разменни гостувания с други любителски състави.

Отчета на НЧ „Съзнание – 1907 за цялостната дейност и приет но общо отчетно събрание на 23 юни 2020г.

**Председател НЧ „Съзнание-1907“**

**П. Габровска-----------------**